L 272/6
(14)
EL
Επίσημη Εφημερίδα της Ευρωπαϊκής Ένωσης
20.10.2022
Η εν λόγω διαπίστευση βιντεοπαιχνιδιών εξαρτάται από τις πολιτιστικές δοκιμές που έχουν θεσπιστεί από τη Φλαμανδική Κοινότητα και την Περιφέρεια της Βαλονίας για τα δικά τους καθεστώτα ενισχύσεων και εγκρίθηκαν από την Επιτροπή (το 2018 για τη Φλαμανδική Κοινότητα (15), τα οποία επεκτάθηκαν και τροποποιήθηκαν το 2022 (16), και το 2020 για την περιφέρεια της Βαλονίας (17)).
Τα κριτήρια δοκιμής είναι ότι το παιχνίδι πρέπει να έχει πολιτιστικά και καλλιτεχνικά χαρακτηριστικά, ότι οι δραστηριότητες παραγωγής και τα ενδιαφερόμενα μέρη πρέπει να έχουν δεσμούς με τη Φλάνδρα ή την Περιφέρεια της Βαλονίας και ότι το εν λόγω παιχνίδι πρέπει να είναι καινοτόμο και δημιουργικό.
Για να διασφαλιστεί αυτό, το Βέλγιο δεσμεύτηκε να εξασφαλίσει ότι το βελγικό ομοσπονδιακό κράτος θα συνάψει συμφωνία συνεργασίας με τη Φλαμανδική Κοινότητα, τη γαλλόφωνη κοινότητα και τη γερμανόφωνη κοινότητα σχετικά με τις αντίστοιχες αρμοδιότητες των κοινοτήτων αυτών και του ομοσπονδιακού κράτους όσον αφορά το καθεστώς φορολογικού καταφυγίου.
Το Βέλγιο επισημαίνει ότι, κατά τη διάρκεια του καθεστώτος φορολογικού καταφυγίου, η έγκριση βιντεοπαιχνιδιών από τις κοινότητες στο πλαίσιο αυτό θα υπόκειται στα ίδια κριτήρια με εκείνα που εφαρμόζουν η Φλαμανδική Κοινότητα και η Περιφέρεια της Βαλονίας στα δικά τους καθεστώτα ενισχύσεων για τα βιντεοπαιχνίδια.
2.4.
Μορφή ενίσχυσης, οργάνωση του συστήματος, ένταση ενίσχυσης και σώρευση (15)
Σύμφωνα με το ισχύον σύστημα φορολογικού καταφυγίου, μια εταιρεία (στο εξής: επενδυτής) μπορεί να καταβάλει χρηματοδοτική συνεισφορά, βάσει σύμβασης-πλαισίου, στον παραγωγό συγκεκριμένου οπτικοακουστικού έργου.
Ο επενδυτής λαμβάνει αποζημίωση για την επένδυση αυτή με τη μορφή «πιστοποιητικού φορολογικού καταφυγίου» που επιτρέπει στον επενδυτή να επωφεληθεί από φορολογικές ελαφρύνσεις μέσω της μείωσης των φορολογητέων κερδών του.
Η αρχή που διέπει τη φορολόγηση των εταιρικών κερδών είναι ότι οι εταιρείες υπόκεινται στον φόρο επί του συνόλου των κερδών τους (άρθρο 185 του βελγικού κώδικα φορολογίας εισοδήματος).
Η φορολογική βάση προσδιορίζεται με την αφαίρεση των εκπιπτόμενων δαπανών από τα κέρδη (άρθρο 6 του κώδικα φορολογίας εισοδήματος).
Κατά κανόνα, οι εταιρείες μπορούν να εκπίπτουν τα επαγγελματικά έξοδα που πραγματοποίησαν κατά τη διάρκεια της φορολογικής περιόδου (άρθρο 49 του κώδικα φορολογίας εισοδήματος).
Όσον αφορά την αξία των επενδύσεων, είναι δυνατή η αφαίρεση ποσού που εξαρτάται από την αξία της συνεισφοράς (άρθρο 61 παράγραφος 2 του κώδικα φορολογίας εισοδήματος).
Στο πλαίσιο του καθεστώτος φορολογικού καταφυγίου, η υπόχρεη σε φόρο εταιρεία μπορεί να εκπέσει αμέσως το 421 % των επενδυθέντων ποσών, ποσό που υπερβαίνει τη χρηματοδοτική συνεισφορά της.
Ανάλογα με τη φύση του κοινοποιηθέντος έργου, αυτό ισχύει και για τις συνεισφορές στην παραγωγή βιντεοπαιχνιδιού.
(16)
Σύμφωνα με το καθεστώς που κοινοποίησε το Βέλγιο, η φορολογική αξία του πιστοποιητικού φορολογικού καταφυγίου ορίστηκε στο 70 % των δαπανών παραγωγής και λειτουργίας που πραγματοποιήθηκαν εντός του ΕΟΧ ή, εάν οι δαπάνες παραγωγής και λειτουργίας που πραγματοποιήθηκαν στο Βέλγιο αντιπροσωπεύουν λιγότερο από το 63 % του συνολικού προϋπολογισμού, τότε στο 70 % των δαπανών παραγωγής και λειτουργίας που πραγματοποιήθηκαν στο Βέλγιο.
Το ποσό της ενίσχυσης για πιθανή επένδυση σε παραγωγή ορίζεται στο 48 % της φορολογικής αξίας του πιστοποιητικού φορολογικού καταφυγίου.
Αυτό σημαίνει ότι σε μια μαξιμαλιστική εκδοχή στην οποία τουλάχιστον το 63 % του συνολικού προϋπολογισμού δαπανάται στο Βέλγιο, η ένταση της ενίσχυσης θα μπορούσε να ανέλθει στο 48 % του 70 %, δηλαδή στο 33,6 % του προϋπολογισμού για την παραγωγή, αλλά θα ήταν χαμηλότερη σε περιπτώσεις όπου οι δαπάνες παραγωγής που πραγματοποιήθηκαν στο Βέλγιο ήταν χαμηλότερες από το 63 % του συνολικού προϋπολογισμού.
Εάν οι ενισχύσεις αυτές χορηγούνταν επιπλέον των άλλων μορφών ενίσχυσης της παραγωγής, η ένταση της ενίσχυσης θα περιοριζόταν στο 50 %.
(17)
Κατά συνέπεια, στην αρχική εκδοχή του καθεστώτος, η φορολογική αξία του πιστοποιητικού φορολογικού καταφυγίου καθορίστηκε με βάση την εδαφικότητα των δαπανών.
Το ποσό της επένδυσης (και συνεπώς το ποσό της ενίσχυσης) εξαρτάται από το ποσοστό εδαφικότητας των δαπανών, γεγονός που σημαίνει ότι ποικίλλει ανάλογα με το προβλεπόμενο ποσό των δαπανών στο Βέλγιο.
2.5.
Διαπίστευση των δικαιούχων (18)
Στο πλαίσιο του καθεστώτος φορολογικού καταφυγίου, οι εταιρείες παραγωγής που επωφελούνται από το καθεστώς πρέπει να είναι διαπιστευμένες για να μπορούν να συμμετέχουν.
Το νόημα αυτού, σύμφωνα με το Βέλγιο, είναι ότι η διαπίστευση μπορεί να ανακληθεί από εταιρείες ή άτομα που δεν συμμορφώνονται με τον νόμο (18).
(15) SA.49947, Βέλγιο — Ενίσχυση για βιντεοπαιχνίδια (VAF Gamefonds), https://ec.europa.eu/competition/elojade/isef/case_details.cfm? proc_code=3_SA_49947.
(16) SA.101526, Βέλγιο — VAF Gamefonds, αιτιολογική σκέψη 23, https://ec.europa.eu/competition/elojade/isef/case_details.cfm? proc_code=3_SA_101526.
(17) SA.55046, Βέλγιο — Soutien aux jeux vidéo culturels, artistiques et éducatifs (Wallimage), αιτιολογική σκέψη 14· https://ec.europa.eu/ competition/elojade/isef/case_details.cfm?proc_code=3_SA_55046· η Περιφέρεια της Βαλονίας περιλαμβάνει τη γερμανόφωνη περιοχή.
(18) Το άρθρο 194β παράγραφος 1 σημείο 2 του κώδικα φορολογίας εισοδήματος ορίζει ότι οι προϋποθέσεις διαπίστευσης καθορίζονται με βασιλικό διάταγμα.